S. Skvernelio ministrų kabinetas

Sauliaus Skvernelio ministrų kabinetas – 17-asis Lietuvos vyriausybės kabinetas nuo nepriklausomybės atkūrimo 1990 m.

Istorija

Koalicijos formavimas: pirmoji koalicinė sutartis tarp Lietuvos valstiečių ir žaliųjų sąjungos ir Lietuvos socialdemokratų partijos 
Netrukus po to, kai baigėsi 2016 m. Seimo rinkimai, juos laimėjusi Lietuvos valstiečių ir žaliųjų sąjunga pradėjo koalicines konsultacijas su Tėvynės sąjunga – Lietuvos krikščionimis demokratais ir Lietuvos socialdemokratų partija. Iniciatoriai išreiškė norą suburti plačią trijų partijų koaliciją, tačiau Tėvynės sąjunga-Lietuvos krikščionys demokratai šią koncepciją atmetė, todėl lapkričio 9 d. Lietuvos valstiečių ir žaliųjų sąjunga koalicinę sutartį pasirašė tik su Lietuvos socialdemokratų partija.

Į ministro pirmininko pareigas deleguotas Lietuvos valstiečių ir žaliųjų sąrašą vedęs teisininkas, buvęs policijos komisaras ir Algirdo Butkevičiaus ministrų kabineto vidaus reikalų ministras Saulius Skvernelis, kurio kandidatūrai Seimas, o tą pačią dieną dekretu ir prezidentė Dalia Grybauskaitė, pritarė lapkričio 22 d.

Kabineto sudėtį S. Skvernelis šalies vadovei pateikė lapkričio 24 d. Su pakeitimais D. Grybauskaitė kabinetą patvirtino lapkričio 27 d., suformuota 17-oji vyriausybė darbą pradėjo ir įgaliojimus gavogruodžio 13 d.

Mažumos Vyriausybė: antroji koalicinė sutartis tarp Lietuvos valstiečių ir žaliųjų sąjungos ir Lietuvos socialdemokratų darbo partijos 
Praėjus metams po koalicijos suformavimo Lietuvos socialdemokratų partijos taryba priėmė sprendimą pasitraukti iš koalicijos. Partijos frakcijos Seime dauguma tam nepritarė, todėl sukūrė naują – Lietuvos socialdemokratų darbo partiją ir kartu su Lietuvos valstiečių ir žaliųjų pasirašė naują koalicinę sutartį. Vyriausybė tapo mažuma.

Trečioji koalicinė sutartis tarp Lietuvos valstiečių ir žaliųjų sąjungos, Lietuvos socialdemokratų darbo partijos ir Lietuvos lenkų rinkimų akcijos-Krikščioniškų šeimų sąjungos 
2018 m. prie kabineto prisidėjo partija „Tvarka ir teisingumas“, kuri jau po poros mėnesių pasitraukė iš sudėties, nes iširo jos frakcija Seime. Ją koalicijoje pakeitė frakcija „Lietuvos gerovei“, kuri Seime neišdirbo net pusmečio.

Vyriausybės pertvarkymas po prezidento rinkimų 
Pagal Konstituciją, vyriausybė, išrinkus prezidentą, grąžino savo įgaliojimus, tad 2019 m., po prezidento rinkimų, kabinetas buvo pertvarkytas: į koalicinę sutartį buvo įtraukta Lietuvos lenkų rinkimų akcija-Krikščioniškų šeimų sąjunga, jai buvo skirtos dvi ministerijos. Koaliciją rėmė, bet prie jos neprisidėjo du nepriklausomi nariai, vėliau įkūrę „Krikščionių sąjungą“. Darbą nauja sudėtimi vyriausybė tęsė 2019 m. rugpjūčio 20 d.

Vyriausybė išdirbo visą kadenciją ir darbą baigė 2020 m. gruodžio 11 d. Įgaliojimus gavo Ingridos Šimonytės ministrų kabinetas.

Kabinetas 

Šie ministrai dirbo septynioliktajame ministrų kabinete:

2016-2019 m.

Pertvarkyta vyriausybė (2019-2020 m.)

Išnašos 

Lietuvos ministrų kabinetai